CELEX: 62008TN0398
Language: el
Date: 2008-09-22 00:00:00
Title: Υπόθεση T-398/08: Προσφυγή της 22ας Σεπτεμβρίου 2008 — Autorenverband ZAiKS κατά Επιτροπής

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 285/53
            
         Προσφυγή της 22ας Σεπτεμβρίου 2008 — Autorenverband «ZAiKS» κατά Επιτροπής
   (Υπόθεση T-398/08)
   (2008/C 285/94)
   Γλώσσα διαδικασίας: η πολωνική
   Διάδικοι
   
      Προσφεύγουσα: Autorenverband «ZAiKS» (Βαρσοβία, Πολωνία) (εκπρόσωποι: οι νομικοί σύμβουλοι B. Borkowska και M. Błeszyński)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρωθούν το άρθρο 3 και το άρθρο 4, παράγραφοι 2 και 3, (καθόσον αφορά το άρθρο 3) της αποφάσεως της Επιτροπής, της 16ης Ιουλίου 2008, στο πλαίσιο διαδικασίας του άρθρου 81 της Συνθήκης ΕΚ και του άρθρου 53 της Συμφωνίας ΕΟΧ (υπόθεση COMP/C2/38.698 — CISAC)·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί να κηρυχθεί άκυρη η απόφαση της Επιτροπής, της 16ης Ιουλίου 2008, στο πλαίσιο διαδικασίας του άρθρου 81 ΕΚ και του άρθρου 53 ΕΟΧ (υπόθεση COMP/C2/38.698 — CISAC), καθόσον αυτή αναφέρεται σε εναρμονισμένες πρακτικές, οι οποίες αφορούν τις προϋποθέσεις διαχείρισης δικαιωμάτων δημόσιας εκτέλεσης μουσικών έργων καθώς και τη χορήγηση αντίστοιχων αδειών από τις εταιρίες συλλογικής διαχείρισης δικαιωμάτων και δέχονται τη μορφή των περιορισμών μέλους που εφαρμόζονται στις συμφωνίες αμοιβαίας εκπροσώπησης, όπως προβλέπονται στο υπόδειγμα σύμβασης CISAC (υπόδειγμα σύμβασης της Confédération Internationale des Sociétés d'Auteurs et Compositeurs — Διεθνούς Συνομοσπονδίας των Εταιριών των Δημιουργών και Συνθετών) ή εφαρμόζονται de facto.
   Η προσφεύγουσα στηρίζει την προσφυγή της στους ακόλουθους λόγους:
   
               —
            
            
               δεν υπήρξε ισόρροπη στάθμιση όλων των ουσιαστικών προϋποθέσεων για την ορθή ερμηνεία του όρου «εναρμονισμένες πρακτικές» λόγω του ότι δεν ελήφθησαν πλήρως υπόψη τα πραγματικά περιστατικά της υποθέσεως και δεν ελήφθησαν υπόψη όλα τα αρρήκτως συνδεδεμένα μεταξύ τους στοιχεία της διαχειρίσεως των δικαιωμάτων πνευματικής ιδιοκτησίας·
            
         
               —
            
            
               εσφαλμένη εκτίμηση των λόγων επί των οποίων στηρίζεται η επιλεγείσα στο πλαίσιο των συμφωνιών αμοιβαίας εκπροσώπησης αρχή της εδαφικότητας·
            
         
               —
            
            
               εσφαλμένη παρουσίαση και εκτίμηση των συνεπειών ενδεχόμενης τροποποιήσεως του έως τώρα ισχύοντος συστήματος της διαχειρίσεως δικαιωμάτων πνευματικής ιδιοκτησίας·
            
         
               —
            
            
               ελλιπής εκτίμηση όλων των αποδεικτικών μέσων στο πλαίσιο της υποθέσεως συνεπεία του ότι δεν ελήφθησαν υπόψη τα προβληθέντα από την προσφεύγουσα πραγματικά περιστατικά σε σχέση με τις ιδιαιτερότητες της δραστηριότητας της ενώσεως συγγραφέων «ZAiKS» και των πολωνικών νομοθετικών διατάξεων στον τομέα της διαχειρίσεως των δικαιωμάτων πνευματικής ιδιοκτησίας.